JohanHeinsen/ENO huggingface dataset:
Den Vest-Sjællandske Avis, 1836-12-03
Fra Neapel berettes under 8de November, at Krigsministeren, Hr. Fardello, er efter to Dages Sygdom død af Cholera. Jfølge den officielle Bulletin af 4de November vare 2312 Mennesker i denne Stad blevne angrebne af Cholera, hvoraf 2258 ere døde. Sygdommen nærmer sig Grændserne af Kirkestaten. Paven har ladet en Kordon opstille ved Neapel og givet Ordre til, at hvo som overtræder den, skal stilles for en Krigsret. - J München tager Sygdommen af, ikke heller har den raset der nær saa heftigt som i Neapel, fra den 16de October til den 18de November ere vel 2577 Personer blevne angrebne af den; men kun 255 ere døde; ogsaa aftager nu Frygten for den meget. Den Preussiske Statstidende fortæller, at to Cholera-Tilfælde skulle den 16de November have yttret sig i Frankfurt am Main. - Den 22de November blev Formælingen fuldbyrdet i Oldenborg imellem Hertuginde Amalie af Oldenborg og Konge Otto af Grækenland. UnderKonge Christian den 4des Portrait blev i den store Sal opsat et Bord, bedækket med rødt Fløiel, som Alter, foran det var sat to Bænke til at knæle paa Saasnart den høie Brud var paaklædt, saa blev Overkammerherre v. Gall afsendt til det saakaldte Prinse Pallads, hvori Konge Otto opholdt sig, for underrette ham om at Alt var beredet til Vielsen; Ceremoniemesteren indbod alle de Jndbudne til at forsamle sig i den store Sal, hvor de indtoge Plads, de Geistlige af alle Konfessioner bag ved Alteret. Kl. 7 1/2 ledsagede Overkammerherren Hs. Majestæt Konge Otto, som kiørte i en Vogn med 6 smukkeSkimmelhingster for, omgiven af Staldmesterne og en Mængde Fakler, til Storhertugens Slot. Storhertugen tog imod ham paa Slottet og førte ham ind i det røde Gemak, hvor Storhertuginden og den høie Brud opholdt sig. Efterat Overhofmester inden, Frue v. Scheel, havde indført de Damer, som skulde bære Slæbene, saa ledsagede Storhertugen Bruden og Storhertuginden Kongen ind i den store Sal. Da de vare komne til Alteret, saa blev Vielsen først forrettet efter den protestantiske Ritus, af General-Superintendenten, Dr. Böckel og derpaa efter den katholske Ritus af Biskoppen af Münster. Vielsens Fuldbyrdelse blev forkyndet med 2 Gange 21 Kanonskud. Synet af den unge smækkre Konge i en glimrende Albanesisk Uniform og af den smukke unge Brud, som straalede af Diamanter, var imponerende; ligesom Biskoppen af Münsters Klædedragt: hans kostbare Messe=Klædning, gyldne Hue og røde Handsker, som mindede om Fortidens Skikke. Kl. 10 om Aftenen trak 400 Borgere op med Fakler og Fahner foran Slottet og bragte det unge Kongepar et tre Gange gientaget Vivat under Sangen af God save the King.
Den Vest-Sjællandske Avis, 1836-12-03
Fregatten Andromede er den 16de November af seilet fra 'Orient med Prins Ludvig ombord. Hans Moder, Hertuginden af St. Leo, som havde tilladt sig at passere over Frankerigs Grændser, er ifølge Regieringens Ordre reist med sin Ledsagerinde, Madame Salvay de Javerolle, tilbage til Schweitz. Man siger at den hele Buonapartiske Familie vil begive sig til Amerika. Deeltagerne i Komplottet, hvoriblandt Grevinde Brune, ere bragte til Kolmar. Prins Jerome Buonaparte opholder sig ved Hoffet i Stuttgart.
Den Vest-Sjællandske Avis, 1836-12-03
Man har faaet Efterretning over Wien om at Russerne for næværende Tid føre en morderisk Kamp mod Cirkasserne; den Russiske Regiering har kiøbt det Engelske Dampskib Jason, hvormed den vil forhindre Snighandelen paa Kysten af Cirkassien.
Den Vest-Sjællandske Avis, 1836-12-03
De Franske Kammere ere ved et Dekret sammenkaldede til den 27de December. - Paris har for nærværende Tid 899,000 Jndvaanere.
Den Vest-Sjællandske Avis, 1836-12-03
Fra Danzig læses følgende Skrivelse af 18de November. Jndustrien begynder her at oplives. Provinsial Jndustrie=Skolen under Professor Angers Bestyrelse leverer duelige Subjekter til Berlin, og Jndustrie-Foreningens Udstillinger levere meget Godt. Dr. Theodor Behrend og Kompagnie have ladet opføre en Dampmølle til Olie Fabrikationen. Stadens Dampmølle, som er forpagtet til Kommerceraad Witt, bliver indrettet paa Amerikansk Viis og har overtaget store Bestillinger paa at levere Meel til Amerika og Australien. Kiøbmand J. C. Klinger beskjæftiger alle Landmøllerne i Omegnen for at levere Hvedemellet til dagligen at bage 66,000 store Skibstvebakker (150 Centnere) til Udførsel.
Den Vest-Sjællandske Avis, 1836-12-03
Et Runkelroe-Sukker=Fabrik bliver anlagt af Kiøbmand Broschki paa Godset Guteherberge. Velstanden oplives paa Landet ved Rapsæden, og i Kiøbstæderne ved at Søehandelen, som havde kun været svag i nogle Aar, begynder at tage til Her ligge oplagte 40,000 Læster eller 2,400000 Skiepper Hvede, som for det meeste er opkiøbt af Udlændindinger; dog kan endnu meget afsættes med Fordeel, naar Kornpriserne ville holde sig i England og Amerika. Dette mener man i Berlin, som kan sees af følgende Brev fra London af 15de November, som læses i den preussiske Statstidende: Jeg tilskriver Dem disse Linier fordi jeg har lovet Dem, strax at underrette Dem om naar der kunde være nogen Sandsynlighed for, at de Engelske Havne kunde blive aabnede for Kornhandelen, hvilket naturligviis maa i Foraaret af 1837 have en stor Jndflydelse paa Vexelkoursen. Uden Tvivl vil en meget betydelig Udførsel af Korn og Meel for Engelsk Regning finde Sted, og da ville Havnene formodentlig blive aabnede mod en moderat Jndførselstold for Byg, Havre, Ærter og Bønner og maaskee sildig ud paa Aaret for Hvede. Priserne ere raskt stegne fra 40 Schilling for fiin Danziger, som ligger under Kongeligt Segl, til 54 og 56, og for fiin Engelsk til 74 Schilling, saa at det i dette Øieblik kunde næsten betale sig at indføre fiin rød Hvede og lade den fortolde. Man er temmelig almindelig af den Mening, at Regieringen vil tillade, at de 500 Tdr. Hvede, som ligge under Kongeligt Segl, maa sælges mod en moderat Told. Den store Mængde, som er opkiøbt i Danzig, Warschau og næsten i alle nordlige Havne, og ligger det oplagt, er opkiøbt for Engelsk Regning og saavel Eierne, som Speculanterne ville bestræbe sig for at drive Priserne i Veiret.
Den Vest-Sjællandske Avis, 1836-12-03
Fra Warschau skrives under 11te November: Siden de glimrende Uroxe Jagter under Konge August den 3die i Bielowitzer Skoven; til Mindet og hvilke der endnu staaer midt i den tykke Skov en Steen Obelisk, som blev oprettet i 1755, forsynet med de behørige Jndskrivter, blev denne Skov ikke foruroliget af nogen Jagt, det var selv forbudt under Dødsstraf at skyde Uroxer, men for nyelig er en saadan Jagt bleven foranstaltet. General Gouverneuren, Fyrste Dolgorukow havde berammet den til den 12te October og begav sig paa samme Dag dertil fra Wilna med en stor Mængde Jagtvenner og Tilskuere fra hele Omegnen; Antallet af Jægerne og Klapperne udgjorde henimod 2000. J Jagtrevieret, som gaaer ind i Form af en Kile imellem to Floder, havde man nogle Dage i Forveien seet en Flok af 20 Uroxer og havde holdet en Mængde Blus i Live Nat og Dag, for at hindre dem fra at komme bort Kl. 11 om Formiddagen ankom Fyrste Dolgorukowtil den Plads, som midt i Skoven var bestemt til Forsamlings Plads, efter en splendid Frokost besteg man en Forhøining, som var opsat i en af hvidt Tougværk indsluttet Kreds, hvorpaa Fyrsten med de indbudte Giæster satte sig. Ved et givet Signal satte Klapperne sig i Bevægelse: det varede længe inden man fik nogen Dyr at see, og man troede næsten, at der ikke vilde blive noget af Jagten, da tre Uroxer paa engang kom løbende ud af Revieret mod Forhøiningen med en frygtelig Trampen og standsede 200 Skridt fra den. De vare komne nærmere naar ikke een af Jægerne havde skudt efter dem, hvorved de bleve skye og søgte ud til Revieret. Man begyndte atter at mistvivle om et heldigt Udfald af Jagten; men Forsterne og Skovvægterne, som vare sikkre i deres Sag, brøde sig ikke derom. Kort efter ankom 6 Uroxer af uhyre Størrelse og bleve staaende i en Afstand af 50 Skridt fra Forhøiningen. Fyrste Dolgorukow giorde nu det første Skud og strax efter ham Oberst Zlotkomski, Greve Victor Ossolinski, Fyrste Konstantin Radgivill, Grev Tyskiewicz, Fyrste Sapieha og flere. Skudden bleve rettede mod en stor og skiæget Han, som gik i Spidsen for Flokken. Det majestætiske Dyr løb endnu 200 Skridt, inden det giennemboret af tre Kugler, styrtede omkuld. En brusende Allarm af Jagthorn og Jægerstemmer forkyndte at dette meest udmærkede Dyr i det Bielowiczer Vildnis var dræbt. Uroxernes kiæreste Føde er et Slags Græs, som voxer der og kaldes Tomka, naar dette mangler, er Høet deres Næring, hvilket opsættes i Hæse for dem omVinteren hist og her i Skoven; men mangler dette ogsaa, saa uddøe de i kort Tid, derfor findes de ikke heller andre Steder end i denne Skov; men denne er stærkt begroet med Tomka-Græs, det har en aromatisk Lugt; Lugten ligner ogsaa noget den af bittre Mandler Dyrenes Hoved og især Hierne skal har en Muskuslugt; Kiødet smager fortræffeligt, er mørt og ligner Oxekiød, det har en egen behagelig Lugt af Vildt. Huden er overmaade tyk og stærk, men blød.
Den Vest-Sjællandske Avis, 1836-12-03
Nyeste Post-Efterretninger. Fra Baden meldes under 20de November, at der ere leiede Appartements for Hs. Keiserlige Høihed Storfyrste Michael af Rusland. Rygterne om Aarsagen til, at den høie Giæst har valgt Baden til sit Vinter-Ophold, ere forskiellige, Nogle tilskrive Klimatets Sundhed det: Andre at han vil tilbringe nogen Tid i en roelig Tilbageholdenhed, fiern fra den store Verdens Tummel (saaledes læses i den Karlsruber Avis).¬
Den Vest-Sjællandske Avis, 1836-12-03
Man har i England faaet Efterretninger fra Lissabon af 13de, der er det meget roeligt. Med Dampskibet Iberia ere Hr. Silva Carvalho. Marqvienaf Moncayo og Skatkammer=Direkteuren ankomne til England.
Den Vest-Sjællandske Avis, 1836-12-03
Den Madrider officielle Avis af 15de November indeholder følgende af Regentinden underskrevne Dekret af dette Datum: Som Dronning-Regentinde fratager jeg i min ophøiede Datters Navn GeneralLieutenant, Marqvis Rodil de ham overdragne Funktioner som Krigsminister og hans Post som General for Garde-Jnfanteriet - Ved et andet Dekreffratages ham alle de Rettigheder og Attributioner, som vare ham overdragne ved Dekretet af 16de September. - Privatberetninger af 16de fra Madrid sige, at ikke alene den almindelige Stemning; men ogsaa Regieringen ere saa opbragte paa Ro dil, at den har givet General Narvaez, som er udvalgt til General en Chef i hans Sted, Ordre til at lade Rodil skyde paa Stedet, dersom han vægrer sig ved at overdrage ham Kommandoen. Denne Forbittrelse imod Rodil har især yttret sig i de Kortes Møder, hvor Hr. Domenech var fremkommen med en Motion mod Rodil. Hr. Arguelles tog med megen Veltalenhed Ministerne i Forsvar. Majoritetens Stemning i de Kortes Forsamling er temmelig moderat. - De nyeste Efterretninger fra Madrid af 18de indeholde, at Loven om Dronning Christines Regentskab i hendes Dattens Mindreaarighed har først erholdet den tredie Læsning og er bleven definitiv antaget. Det er sikkert, skrives derfra, at General Narvaez har faaet Ordre til at bemægtige sig Rodils Person, da han, som det synes, har vægret sig ved at modtage de Kortes Deputerede Cardero, som Regieringen havde sendt til ham for at affordre ham Regnskab. Forbittrelsen mod ham her i Madrid er steget til det Høieste og man kalder ham en Forræder af Fædrenelandet. – Man siger at Gomes staaer 12 Mile fra Cordova, at han har inddeelt sin Bagage i tre Hobe, hver paa 200 Mulæsler; den ene til Transport af Munition og smaae Feldtkanoner, den anden af Levnetsmidler og Bytte og den tredie af Saarede og Syge. 100 Mulæsler ere beladte med Gevære, 10 med Guld og Sølv. Antallet af hans Soldater og Trodsknegte udgiør 12,000 Mand, af hans Heste 2000, naar Toget skal passere en snever Vei eller et Bierg, saa indtager det en Strækning af 3 til 4 Mile.
Den Vest-Sjællandske Avis, 1836-12-03
En nye telegraphisk Beretning fra Bayonne af 21de November melder, at Gomez har skilt sig fra Cabrera og har trukket sig igiennem Mancha tilbage. til Arragonien - Man havde sagt at Bilbao var den 18de erobret af Karlisterne; men Efterretningen er ikke bleven stadfæstet Moniteuren siger at Ro til er bleven afsat fordi han har ikke villet overdrage, Kommanden over sin Division til General Rib 10. Rodil skal have svaret den Deputerede Cardero, som var afsendt til ham, at han ikke vilde nedlægge Kommanden over Armeen førend han har tilintetgiort Faktionen Gomez, da vil han fremstille sig for National-Forsamlingens Skranker og giør Regnskab for sit Forhold. – Nu vil man have det Rygte, at Ro dil har taget Flugten og er gaaet over til Don Karlos, og at hans Tropper have forenet sig med de under Narvaez Kommando.
Den Vest-Sjællandske Avis, 1836-12-03
Man taler bestandigt om at Don Miguel er forsvunden fra Jtalien og paa Reisen til Halvøen.
Den Vest-Sjællandske Avis, 1836-12-03
Den Franske Moniteur af 23de November indeholder følgende: da Dhrr. v. Polignac og Guernon Ranville, hvis Helbred har lidt betydeligt, have bedet Kongen om at maatte blive bragt til et sundere Sted, saa har Kongen resolveret, at den over Hr. v. Polignac fældede Dom af 20de December 1830 for Patrernes Domstol skal forvandles til en Forviisning paa 20 Aar af Kongeriget; og at Hr. v. Guernon Ranville maa erholde Tilladelse til paa sit Æresord at beboe sit Fædrenegods Ranville.
Den Vest-Sjællandske Avis, 1836-12-03
De Franskes Konge lader paa sin egen Bekostning oprette et overmaade pragtfuldt Museum i Versailles, som skal indeholde en saa fuldstændig Samling som muelig af Konstværker til at fremstille den Franske Historie og ordnet efter Tidsfølgen. - Den Franske Hof kan ikke anlægge nogen Hofsorg i Anledning af Karl den 10des Død; thi det kan ikke anlægge den førend Dødsfaldet bliver det formeligt notificeret af Hertugen af Angouleme, og Notifikationen kan ikke modtages uden at denne giver deri Ludvig Philip Titel af Konge, som Hertugen ikke kan giøre - Den Franske Justits- og Kuliusminister har udstædet en Cirkulaire, hvori det forbydes de Geistlige at læse Siælemesser for Karl den 10de Marskal Clauzel har under 4de November udstædet følgende Proclamation, dateret Bona. Jndvaanere af Konstantinch. Jeg marscherer mod Eders Stad for at bemægtige mig den, og plante de Franske Flag paa dens Mure. Saaledes lyde Kongen, min Souverains Ordrer; de skulle blive efterkommede. Forbliver roelige i Eders Huse, Forsvarer Eder ikke mod mig, som ikke vil angribe Eder, men imod Bonas Ødelægger, som ogsaa vil giørEder ulykkelige, fordi han seer sig tvunget til at tage Flugten Den Franske Armee under min Kom mand vil respektere Eders Religion, Eders Personer og Eders Eiendom. Jntet skal blive forlangt af Eder, ingen Skat skal blive paalagt. Soldaten skal blive indqvarteret og den største Orden herske Konstantinch, naar kun Jndtoget ingen Modstand, finder fra Eders Side. Achmed Bei kan selv nyd Sikkerhed, naar han ubetinget vil underkaste sig men han kan ikke befale og regiere længere, hans Magt er ti intetgjort og J høre herefter Frankerige. til. Hs. Kongelige Høihed Hertugen af Remours Nærværelse ved Armeen er et nyt Beviis for den levende Jnteresse, som de Franskes Konge føler for de Jndfødies Tilstand i hele Regentskabet.
Den Vest-Sjællandske Avis, 1836-12-03
Marskallen, General Gouverneuren for de Franske Besiddelser i Nordafrika. Clauzel.
Den Vest-Sjællandske Avis, 1836-12-03
Man siger at Kongen af Neapel skal være bleven angreben af Cholera.
Den Vest-Sjællandske Avis, 1836-12-03
Fra Sachsen læses følgende: hvilken Berømmelse vore fædrenelandske Skæferier besidde, ikke alene i Ungarn og Polen, men selv i det fierne Sydamerika kan sees af, at en Transport af 300 Faar og Vædere til Buenos Ayres har to Gange fundet Sted de bleve kiøbte i Egnen ved Dresden og indskibede paa Elben til Hamborg for videre at bringes hen til deres Bestemmelse. Begge Transporter ere lykkeligen ankomne til Hamborg, hvor de have været en interessant Gienstand for den offentlige Opmærksomhed – J Sachsens tre anseeligste Stæder, Dresden, Leipzig og Chemnitz tager Folkemængden og Byggelysten betydeligt til. J Dresden, som nu har 70,000 Jndvaanere, har man i Aar bygget 70 nye Huse; i Chemniz ligeledes 70, og de nye Huses Antal var steget til 100, dersom der ikke havde været Mangel paa Arbeidsfolk. J Leipzig ere nogle hundrede Huse blevne gjorte høiere og nogle nye ere førte. - Fra Bremen skrives under 14de November, at Kornudførselen til Nordamerika derfra er endnu ikke aftaget. J forrige Uge vare saamange Skibe fragtede for at bringe Hvede til Amerika, at det manglede paa Skibe for at bringe andre Varer, dertil. Et Nyeyorker Huus havde opkiøbt en stor Qvantitet Sachsiske Bomuldsvarer, som skulde transporteres over Bremen; men det var ikke mueligt at faae en Fragt dertil. – Fra Archangel, hvor Seil ladsen nu er standset ved den tidlige Vinter, er indført i Aar for 1, 127,300 Rubler Varer og for 151,650, Rubler mere end i Fior. - J Ungarn har Viinhøsten i Aar havt et meget slet Udfald.
Den Vest-Sjællandske Avis, 1836-12-03
J det Norske Storthing var den 15de ds. Valg paa Embedsmænd, hvorved Assessor Rye blev Præsident for samme, da Advocat Sørensen frabad sig at komme paa Valg, og Pastor Riddervold frictoges derfor paa Grund af Øiensvaghed. De øvrige aftrædende Embedsmænd saavel i Storthinget som dets Afdelinger valgtes paa nye. Odelsthinget er hver Dag samlet og behandler Lovforslaget om For mandskaber paa Landet og i Kiøbstæderne.
Den Vest-Sjællandske Avis, 1836-12-03
Jndenlandske Efterretninger. Kiøbenhavn den 28de November. Under 2den November er emaneret en allerhøieste Plakat saaledes lydende: Vi Frederik den Siette af Guds Naade Konge til Danmark etc., Giøre vitterligt: at Vi, for at Kirker og andre offentlige Stiftelser samt Kommuner og Embeder desto nøiagtigere og i Tide kunne erholde de Jndtægter, som efter deres Natur tilstede Jnddrivelse uden foregaaende Rettergang, have, efter at have indhentet allerunderdanigst Betænkning fra begge Forsamlinger af Vore troe danske Provinsialstænder, fundet for godt allernaadigst at befale, som følger: § 1. Ligesom efter de nu gieldende Love og Anordninger Jnddrivelse ved Udpantning finder Sted for en Deel, Kirker, Kommuner, andre offentlige Stiftelser og Embeder tilkommede, Jndtægter, saaledes skulle for Fremtiden alle de af fornævnte Jndtægter, der hidrøre fra de i Loven og Anordningerne indeholdte umiddelbare Bud, eller fra en i Samme hiemlet Repartition, under Jagtagelse af de i Forordningen af 2den Juni 1830 foreskrevne Former og i Særdeleshed under Ansvar efter Forordningens § 6, være Udpantning undergivne, dog alt kun forsaavidt Jnddrivelsen iværksættes inden et Aar fra den Tid, at Ydelsen er forfalden til Betaling. 2. Den Jordskyld, som tilkommer Kirker, Kommuner, offentlige Stiftelser og Embeder, maa ligeledes under de i 1 nævnte Betingelser inddrives ved Undpantning. Det samme skal og gielde omStolestadepenge til Kirkerne samt de Stadepenge, som Nogen aarlig eller visse Gange om Aaret er pligtig at erlægge til en Kiøbstad-Kommune for Overladelse af et Udsalgsted paa Torvene eller andre offentlige Pladse. Dog bliver Udpantning for disse tvende sidstnævnte Slags Jndtægter kun at anvende i det Tilfælde, at de ere bestemte til en uforanderlig Størrelse, eller og saavel Fordringens Størrelse som Erlæggelsestiden ved et skriftligt Dokument er sat uden for Tvivl. § 3. Forsaavidt nogen af de i 81 og 2 ommeldte Afgivter maatte være bestemt i Kornvarer, bliver disses Pengebeløb at inddrive paa den i Plakaten af 51te October 1827.
Den Vest-Sjællandske Avis, 1836-12-03
angaaende Jnddrivelse af Tiendevederlag, der er bestemt til Korn in natura, fastsatte Maade. § 4 Jøvrigt forbliver det ved de hidtil gieldende Anordninger, forsaavidt disse hiemle Udpantningsret for adskillige det Offentlige tilkommende Jndtægter, der ikke kunne henregnes til de i denne Anordning nævnte. - Hvorefter alle Vedkommende sig allerunderdanigst have at rette.
Den Vest-Sjællandske Avis, 1836-12-03
Endvidere er under 15de November afgaaet en Cirkulair=Skrivelse til samtlige Amtmænd saaledes lydende: De raadgivende Provinsialstænder for Siællands med flere Stifter have i en allerunderdanigst afgiven Betænkning andraget, at det paa sine Steder er Brug, at Vedkommende, ved at udstede den offentlige Opfordring til Restancedragerne, som Forordningen af 2den Juni 1830 § 1 og 2 har foreskrevet, inden Udpantnin for de omhandlede Afgivter foretages, navligen udpege Restancedragerne, og derved stundom paaføre disse en ufornøden og ubillig Krænkelse. Hans Majestæt har med Hensyn dertil bifaldet, at Kancelliet, i Overeenstemmelse med hvad Samme allerede, paa Forespørgsel fra Kiøbenhavns Magistrat, under 24de August 1830, har svaret, tilkiendegiver samtlige Øvrigheder, at hiin offentlige Opfordring, uden Navngivelse af de enkelte Restancedragere, alene bør indeholde en saadan Betegnelse af de Restatere, som skulle varsles, at Enhver deraf kan bedømme, om han hører derunder, dog at derved ingen Forandring giøres i den Fremgangsmaade, som, i Medhold af Forordningen. af 30te Januar 1795 § 8 og 12, benyttes paa Landet med Hensyn til Skatter og andre Afgivter der inddrives ligesom Skatter.
Den Vest-Sjællandske Avis, 1836-12-03
Om Aftenen den 28de November opførtes paa det Kongl. Theater Heibergs Vaudeville: "Nei, og for første Gang, Bournonvilles Ballet: "Sylphiden. – D. Maj. Kongen og Dronningen besøgte denne Aften Skuespilhuset første Gang i denne Saison og hilstes af Publikum ved Afsyngningen af en til denne Anledning af Heiberg digtet Sang. Den nye Ballet, og i Særdeleshed Jomfrue Grahns høist gracieuse Udførelse af Hovedpartiet, optoges med meget bifald. (Kbhvnsp.
Den Vest-Sjællandske Avis, 1836-12-03
Onsdagen den 23de November blev in anla academica (Solennitetssalen) de efter sidste Examen Artium ved Universitetet optagne Studenter proklamerede af Professor Sibbern, som forud i en dansk Tale (der, som man erfarer, vil med det første udkomme i Trykken udviklede, hvad det har at betyde at komme til Universitetet. De, som ved sidste Examen Artium havde udmærket sig saa, at det sædvanlige enconium publicum tilkom dem, bleve ved denne Leilighed fremkaldte og lykønskede af Taleren, først og fremmest for deres Læreres, Forældres eller andre Foresattes og dernæst for deres egen Skyld. Ved Universitetet, bemærkede Taleren, vare i dette Efteraar optagne 167 Studenter, hvoraf 6 vare kiendte værdige til Udmærkelse, 86 Andre havde faaet Hovedkarakteren Laudabilis, 68 hand illandabilis og 7 non contemnendus. De Udmærkede vare: Peter Wilhelm Boye, fra Borgerdydsskolen i Kiøbenhavn; Christian Ludvig Nicolai Mynster, fra Metropolitanskolen, Johannes Peter Jensen, fra Borgerdydsskolen i Kiøbenhavn; Christian Johannes Lodberg Karup=Hansen, fra Borgerdydsskolen paa Christianshavn; Severin Bloch Thriege, fra Roeskilde Skole, og Baron Johannes Christian Bille Brahe, privat demitteret af Kand. Theol. Rasmussen, nu Præst. - Ved samme Høitidelighed erholdt ogsaa de, som ved den i Aar fuldendte anden Examen havde udmærket sig, det dem tilkommende enconium publicum, nemlig følgende 10. Carl Emil Mynster; Andreas Peter Lunddahl, Frederik Wilhelm Wiebe; Børge Qvist Westesen; Eggert Olavns Briem; Jørgen Peter Havsteen. Johan Joseph Frantz Venieslaus Ronge; Peter Christian Andersen Dybdahl, Frederik Terkel Julius Gram, og Mathias Wad.
Den Vest-Sjællandske Avis, 1836-12-03
J Politievennen opkastes det Spørgsmaal, som vistnok er af større Vigtighed end det ved første Øiekast synes, om det er nogensomhelst Anden, undtagen Vaisenhuset, tilladt at lade oversætte, trykke og udsælge Bibler, om de end ere forsynede med Anmærkninger, som ikke findes i Vaisenhusets Udgave, og hvis nu dette besvares bekræftende, bør da ikke denne Oversættelse revideres af Biskoppen eller af det theologiske Fakultet? – Dette Spørgsmaal opkastes med Hensyn til den af Magister Lindberg anmeldte nye danske Ovetsættelse med Anmærkninger for Læsere af almindelig Dannelse. (Hemp. Av.) I Ugen fra den 19de til den 26de Novbr. ere her i Staden ægteviede 20 Par, fødte ere 70, hvoraf 36 Drenge og 34 Piger; døde ere 48, hvoraf 15 Mænd, 14 Qvinder, 13 Drenge og 6 Piger. Saaledes ere 22 flere fødte end døde.
Den Vest-Sjællandske Avis, 1836-12-03
Den 18de November døde i Leipzig Prinsesse Sophie Eleonore Frederikke, Prins Emil af Slesvig-Holsteen=Sønderborg-Augustenborgs Gemalinde, i sit 58de Aar af Nerveslag.